આ લેખના લેખકને આ બધી બાબતના ઉત્તમ અનુભવ છે. સવારે ભાવથી જળપ્રદક્ષિણા કરવી. તેમાં પુરુષે પીળું પીતામ્બર તથા સ્ત્રીએ પીળી રેશમી સાડી પહેરવી. જો આ શક્ય ન હોય તો ધોયેલાં વસ્ત્ર પહેરી પૂજા કરવી. સવારે સ્નાનાદિકથી પરવારી ધોયેલાં વસ્ત્ર પહેરવાં, ભગવાન શ્રીહરિનું પૂજન કરવું. તાંબાના લોટામાં ચોખ્ખું જળ ભરી તેમાં અક્ષત પધરાવી, ચંદન અથવા ચંદન પાઉડર સહિત એક પીત પુષ્પ પધરાવવું. સાથે ધૂપ દીપ લેવાં. નજીક આવેલા પીપળે જઇ ધૂપ દીપ પ્રગટાવી ત્રણ, પાંચ કે સાત પ્રદક્ષિણા ૐ નમોઃ ભગવતે વાસુદેવાયના જાપ સહિત ફરવી. શક્ય હોય તો ત્યાં વિષ્ણુસહસ્રનામ સ્તોત્રનો પાઠ કરવો.